ddrg/super_eurlex huggingface dataset:
C.

keďže podľa správy o posúdení vplyvu, ktorú Komisia vypracovala na základe správy Centra pre výskum hospodárskej politiky, by ambiciózne a komplexné transatlantické partnerstvo v oblasti obchodu a investícií, pokiaľ sa bude v plnom rozsahu realizovať, mohlo celkovo priniesť výrazný hospodársky zisk tak pre EÚ (119,2 mld. EUR ročne), ako aj pre USA (94,9 mld. EUR ročne); keďže vývoz EÚ do USA by sa tak mohol zvýšiť o 28 % a celkový vývoz EÚ by mohol vzrásť o 6 %, z čoho by mali úžitok vývozcovia tovaru a služieb v EÚ, ako aj spotrebitelia v EÚ;
24.

zdôrazňuje, že je potrebné podporovať etickú žurnalistiku v médiách; vyzýva Európsku komisiu, aby navrhla nástroj (napr. formou odporúčania, ako je odporúčanie z 20. decembra 2006 o ochrane neplnoletých osôb a ľudskej dôstojnosti a o práve na vyjadrenie vo vzťahu ku konkurencieschopnosti európskeho priemyslu audiovizuálnych a online informačných služieb) s cieľom zabezpečiť, aby členské štáty vyzvali mediálny sektor vypracovať profesijné normy a etické kódexy, ktoré by zahŕňali povinnosť upozorňovať pri podávaní správ na rozdiel medzi faktami a názormi, a to v záujme presnosti, nestrannosti a objektivity, rešpektovania súkromia osôb, povinnosti opraviť dezinformácie a práva na odpoveď; tento rámec by mal stanoviť, aby mediálny sektor zriadil nezávislý mediálny regulačný orgán, ktorý by pôsobil nezávisle od politických alebo iných vonkajších vplyvov a ktorý by vybavoval sťažnosti týkajúce sa tlače na základe profesijných noriem a etických kódexov, pričom by mal právomoc prijímať primerané sankcie;
28.

vyzýva albánsku vládu, aby zlepšila koordináciu medzi vnútroštátnymi a miestnymi orgánmi najmä na účely boja proti domácemu násiliu, a konštatuje, že ženy by sa mali do väčšej miery zapájať do miestneho a vnútroštátneho rozhodovania v Albánsku;
víta vyhlásenie Komisie, že pracuje na usmerneniach týkajúcich sa osvedčených postupov a reformy vnútroštátnych režimov podpory energie z obnoviteľných zdrojov; vyzýva Komisiu, aby čo najskôr predložila tieto usmernenia s cieľom zabezpečiť, aby jednotlivé národné systémy nenarušili hospodársku súťaž a nevytvorili prekážky obchodu a investíciám v rámci EÚ, aby sa podporila predvídateľnosť a nákladová účinnosť a zabránilo nadmerným dotáciám; v tejto súvislosti naliehavo vyzýva Komisiu, aby zabezpečila, že členské štáty budú v plnej miere dodržiavať acquis týkajúce sa vnútorného trhu; je presvedčený, že usmernenia týkajúce sa osvedčených postupov predstavujú dôležitý krok na zabezpečenie fungujúceho jednotného trhu s energiou, a domnieva sa, že usmernenia by sa mohli doplniť na vnútroštátnej úrovni o hodnotenie efektívnosti nákladov súčasných vnútroštátnych podporných systémov, pričom sa berú do úvahy rozličné technológie, na ktoré sa vzťahujú, aby sa zabezpečila porovnateľnosť a koordinácia na postupné zbližovanie vnútroštátnych podporných mechanizmov; je ďalej presvedčený, že uplatňovanie týchto usmernení na úrovni členských štátov bude rozhodujúce pri tom, aby sa zabránilo zmenám alebo zrušeniu vnútroštátnych systémov podpory so spätnou platnosťou, čo by mohlo vyslať katastrofálne signály investorom, a prípadne spôsobiť vážne hospodárske ťažkosti súkromným osobám, ktoré investovali do výroby energie z obnoviteľných zdrojov na základe týchto systémov podpory; zdôrazňuje, že uplatňovanie týchto usmernení by mali zabezpečiť členské štáty a mali by sa umožniť osobitné podporné opatrenia na rozvoj miestnych a regionálnych zdrojov;
15.

zdôrazňuje, že prípadná makroregionálna stratégia pre Alpy by bola v súlade s cieľmi stratégie Európa 2020, a tým by zabezpečovala súlad so záväzkom EÚ týkajúcim sa inteligentného, udržateľného a inkluzívneho rastu;
L.

ak by sa protokol č. 30 mal niekedy vykladať tak, že obmedzuje rozsah pôsobnosti alebo právnu silu ustanovení charty, viedlo by to k zníženiu ochrany základných práv a slobôd poskytovanej občanom Poľska, Spojeného kráľovstva a potenciálne Českej republiky;
8.

vyjadruje znepokojenie nad dôsledkami, ktoré by mohol mať trend zaznamenaný v mnohých členských štátoch spočívajúci v posune k väčšiemu zdaneniu spotreby na sociálne nerovnosti; vyzýva členské štáty, aby tomuto potenciálnemu problému venovali pozornosť a starostlivo posúdili negatívne dôsledky narušenia progresivity daňového systému ako celku; je presvedčený, že systém DPH by mal byť do istej miery pružný, aby na niektoré kategórie produktov, a to v riadne opodstatnených prípadoch v súlade so smernicou o spoločnom systéme dane z pridanej hodnoty, ktoré súvisia s kultúrou alebo so základnými potrebami, bolo možné ukladať nižšie daňové sadzby, ako je bežné;
A.

keďže Úrad vysokého komisára OSN pre utečencov (UNHCR) do 16. mája 2013 registroval celkovo 1 523 626 sýrskych utečencov v susedných krajinách a v severnej Afrike; keďže sa odhaduje, že celkový počet utečencov spolu s neregistrovanými je oveľa vyšší; keďže podľa UNHCR sa 7 miliónov Sýrčanov vrátane 3,1 milióna detí spolieha na pomoc a do 6. mája 2013 počet vnútorne vysídlených osôb (VVO) dosiahol 4,25 milióna; keďže podľa toho istého zdroja sú počty utečencov (spolu s tými, ktorí čakajú na registráciu) v prijímajúcich krajinách ku dňu 16. mája 2013 takéto: Turecko – 347 815, Libanon – 474 461, Jordánsko – 474 405, Irak – 148 028, Egypt – 68 865, Maroko, Alžírsko a Líbya – 10 052 (registrovaných); keďže každodenne utekajú tisíce Sýrčanov do susedných krajín a UNHCR očakáva do konca roka 2013 celkovo 3,5 milióna utečencov zo Sýrie;
42.

zdôrazňuje, že akákoľvek ďalšia regulačná činnosť EÚ týkajúca sa zabezpečovacích opatrení musí vychádzať zo spoľahlivej analýzy vplyvu, ktorá by mala zahŕňať ustanovenie v tom zmysle, že podobné produkty podliehajú rovnakým normám obozretnosti, a zaistiť vytváranie primeraných rezerv a mobilitu pracovníkov v rámci Únie, pričom jej celkovým cieľom by malo byť zabezpečenie nadobudnutých nárokov zamestnanca; zdôrazňuje, že akákoľvek ďalšia regulačná činnosť EÚ týkajúca sa zabezpečovacích opatrení musí tiež spočívať na aktívnom dialógu so sociálnymi partnermi a s ďalšími zainteresovanými stranami a na skutočnom porozumení a rešpektovaní národných špecifík; zdôrazňuje, že dôchodkové systémy sú hlboko zakorenené v kultúrnych, sociálnych, politických a hospodárskych podmienkach každého členského štátu; zdôrazňuje, že všetci poskytovatelia dôchodkov z druhého piliera by mali bez ohľadu na svoju právnu formu podliehať primeranej a rozsiahlej regulácii, ktorá by zohľadňovala povahu ich činnosti, a to najmä z dlhodobého hľadiska;
G.

keďže USA zrušili jedinú civilnú leteckú linku do Guantánama, čo znamená, že jediný dostupný let je vojenský let, na ktorý sa od jednotlivcov požaduje povolenie Pentagonu, čím sa obmedzuje prístup novinárov, právnikov a humanitárnych pracovníkov;
7.

poznamenáva v tejto súvislosti, že niektoré členské štáty v poslednom čase reagovali na vývoj na svojich domácich trhoch v oblasti kontroly spoločností zavedením dodatočných ustanovení týkajúcich sa vykonania ponúk na prevzatie, napr. pravidla Výboru Spojeného kráľovstva pre prevzatie, ktoré navrhovateľov zaväzuje buď k predloženiu záväznej ponuky, alebo k odstúpeniu od ponuky (put up or shut up) a ktoré sa týmto spôsobom usiluje o objasnenie toho, či sa má ponuka na prevzatie predložiť (put up), alebo nie (shut up) v prípadoch, keď nie je jasné, či má navrhovateľ skutočne v úmysle predložiť ponuku akcionárom cieľovej spoločnosti;
5.

potvrdzuje, že správa v EÚ nesmie porušovať výsady Európskeho parlamentu a národných parlamentov, najmä keď sa plánuje presun zvrchovaných práv; zdôrazňuje, že riadna legitímnosť a zodpovednosť si vyžadujú demokratické rozhodnutia a musia byť zaručené tak na národnej úrovni, ako aj na úrovni EÚ, a to národnými parlamentmi a Európskym parlamentom; pripomína zásadu stanovenú v záveroch zo zasadnutia Európskej rady z decembra 2012, že „všeobecným cieľom v rámci celého procesu zostáva, aby sa na úrovni, na ktorej sa prijímajú a vykonávajú rozhodnutia, zabezpečila demokratická legitimita a zodpovednosť“; zdôrazňuje, že mechanizmy ex-ante koordinácie a nástroje pre konvergenciu a konkurencieschopnosť (CCI) by sa mali uplatňovať na všetky členské štáty, ktoré prijali euro za svoju menu, pričom by ostatné členské štáty mali mať možnosť trvalo sa pridať; vyzýva Komisiu, aby zabezpečila takúto povinnú validáciu zo strany národných parlamentov v nadchádzajúcich legislatívnych návrhoch a aby zabezpečila intenzívnejšie zapojenie oboch strán odvetvia do hospodárskej koordinácie;
20.

berie na vedomie pozitívne kroky v rámci aktuálnej revízie smernice o transparentnosti a smernice o účtovníctve, pokiaľ ide o riešenie otázky sociálnej zodpovednosti podnikov, a to pri súčasnej snahe o dosiahnutie rovnováhy medzi legitímnym úsilím o transparentnosť a zodpovednosť a zaťažením spoločností v dôsledku podávania správ; dôrazne podporuje legislatívny návrh týkajúci sa podávania správ podľa jednotlivých krajín, ktoré bude vychádzať z noriem EITI, a podávania správ o predaji a ziskoch, ako aj o daniach a príjmoch, ktorého cieľom bude odrádzať od korupcie a predchádzať daňovým únikom; zdôrazňuje, že podávanie správ podľa jednotlivých krajín by sa malo týkať odvetví, ako je banský, drevársky, ropný a plynárenský priemysel, ktoré sú v Mjanmarsku/Barme priamo spojené so závažným a systematickým porušovaním ľudských práv a ničením životného prostredia;
21.

berie na vedomie, že keďže transmisný mechanizmus menovej politiky nefunguje poriadne, ECB by mala hľadať spôsoby, ako sa priamejšie zameriavať MSP; poukazuje na to, že v súčasnosti nemajú porovnateľné MSP z rôznych krajín eurozóny porovnateľný prístup k úverom, napriek tomu, že majú podobné hospodárske vyhliadky a znášajú podobné riziká; vyzýva ECB, aby uplatňovala politiku zameranú na priamy nákup kvalitných sekuritizovaných úverov MSP, najmä od niektorých členských štátov, v ktorých je transmisný mechanizmus narušený; zdôrazňuje, že táto politika by mala byť obmedzená, pokiaľ ide o objem aj čas, plne neutralizovaná a zameraná tak, aby sa zabránilo vzniku rizík v súvahe ECB;
6.

berie na vedomie vyjadrenie ESRB z 9. decembra 2011, ktoré obsahuje jeho výhrady voči finančnému ukazovateľu, v ktorom sa uvádza, že porovnávacia tabuľka by mala zahŕňať krátkodobé záväzky (objem záväzkov splatných do jedného roka) pre nekonsolidovaný finančný sektor, čistú výšku bankových vkladov ako podiel na celkových záväzkoch, a že tomuto ukazovateľu by mala byť daná prednosť pred ukazovateľmi vychádzajúcimi z kapitálových opatrení súvisiacich s peňažnými tokmi, napr. ukazovateľom pohybu kapitálu (leverage ratio) a pákovým efektom (gearing ratio), lebo ak je kapitál odhadovaný v trhových hodnotách, je veľmi citlivý na pohyby na akciovom trhu; pripomína Komisii, že v článku 4 ods. 5 nariadenia o postupe v prípade makroekonomických nerovnováh sa uvádza, že „pri navrhovaní ukazovateľov týkajúcich sa stability finančných trhov sa náležite zohľadní činnosť Európskeho výboru pre systémové riziká“;
9.

zdôrazňuje nutnosť miestnej zodpovednosti za proces zmierenia; domnieva sa, že kosovské orgány by mali vykonať ďalšie kroky s cieľom priblížiť sa k srbskej menšine, a to najmä na severe, aby sa zabezpečila ich rozsiahla integrácia do spoločnosti a zároveň sa zaručilo úplné uplatňovanie ústavnej zásady, ktorá kosovským Srbom zaručuje právo používať v úradnom styku vlastný jazyk; zároveň zastáva názor, že by sa mala posilniť spolupráca medzi všetkými kosovskými Srbmi a že Komisia by mala podporovať súvisiace projekty a presadzovať osobné kontakty medzi ľuďmi; nabáda všetkých kosovským Srbov a ich politických zástupcov, aby využili všetky možnosti, ktoré im dáva kosovská ústava, aby zastávali vplyvnú pozíciu v politike a spoločnosti; za pozitívny krok považuje zriadenie správneho úradu v severnej časti Mitrovice; poznamenáva však, že mnohí aktivisti občianskej spoločnosti v severnej časti Mitrovice sa stretávajú s obmedzenou slobodou pri výkone svojej práce, pričom posledný rok pociťovali posilňovanie všeobecne rozšírených nacionalistických nálad;
—

so zreteľom na konferenciu OSN o svetovej finančnej a hospodárskej kríze a jej dôsledkoch na rozvoj, ktorá sa konala od 24. do 26. júna 2009 v New Yorku, a na výsledný dokument, ktorý prijala konferencia (podľa schválenia rezolúcie 63/303 Valného zhromaždenia OSN z 9. júla 2009),
w)

s potešením privítať Zmluvu o obchode so zbraňami prijatú VZ OSN 2. apríla 2013, ktorá sa bude vzťahovať na širokú škálu zbraní vrátane streliva; aktívne podporovať rýchle podpísanie, okamžitú ratifikáciu a účinné a všeobecné vykonávanie zmluvy o obchode so zbraňami všetkými členskými štátmi OSN vrátane krajín, ktoré sú hlavnými výrobcami zbraní na svete; stáť na čele úsilia zameraného na stanovenie najvyšších spoločných noriem– a to aj s ohľadom na situáciu v oblasti ľudských práv v prijímajúcej krajine – pre reguláciu medzinárodného obchodu so zbraňami a boj proti nezákonnému obchodu, čím sa predíde konfliktom, prispeje k zmierneniu ľudského utrpenia, zníženiu korupcie a prispeje k medzinárodnému mieru a bezpečnosti;
19.

konštatuje, že sociálne investície do mládeže by mohli nadobudnúť mnohé formy, okrem iného tieto: rozvoj partnerstiev medzi školami, vzdelávacími strediskami a miestnymi alebo regionálnymi podnikmi; poskytovanie cielenej kvalitného vzdelávania a kvalitných programov stáží pre mladých ľudí; systémy odbornej prípravy v spolupráci s podnikmi; systémy partnerstiev so staršími pracovníkmi zamerané na nábor a prípravu mladých osôb do zamestnania, ako aj na zabezpečenie lepšieho prechodu zo vzdelávania do pracovného života; podpora účasti mladých ľudí na spoločnosti; podpora regionálnej, európskej a medzinárodnej mobility na základe ďalšieho pokroku smerom k vzájomnému uznávaniu kvalifikácií a zručností; zdôrazňuje tiež, že sociálne investície môžu ísť ruka v ruke s účinnými stimulmi, ako sú dotácie na zamestnanosť alebo príspevky na poistenie mladých ľudí zaručujúce dôstojné životné a pracovné podmienky s cieľom podnietiť verejných a súkromných zamestnávateľov, aby zamestnávali mladých ľudí, investovali do vytvárania kvalitných pracovných miest pre mladých ľudí i do ich ďalšieho vzdelávania a zvyšovania ich kvalifikácie počas zamestnania a podporovali podnikanie medzi mládežou;
48.

konštatuje, že sociálne investície do mládeže by mohli nadobudnúť mnohé formy, okrem iného tieto: rozvoj partnerstiev medzi školami, vzdelávacími strediskami a miestnymi alebo regionálnymi podnikmi; poskytovanie cielenej kvalitného vzdelávania a kvalitných programov stáží pre mladých ľudí; systémy odbornej prípravy v spolupráci s podnikmi; systémy partnerstiev so staršími pracovníkmi zamerané na nábor a prípravu mladých osôb do zamestnania, ako aj na zabezpečenie lepšieho prechodu zo vzdelávania do pracovného života; podpora účasti mladých ľudí na spoločnosti; podpora regionálnej, celoeurópskej a medzinárodnej mobility na základe ďalšieho pokroku smerom k vzájomnému uznávaniu kvalifikácií a zručností; zdôrazňuje tiež, že sociálne investície idú ruka v ruke s účinnými stimulmi, ako sú dotácie na zamestnanosť alebo príspevky na poistenie mladých ľudí zaručujúce dôstojné podmienky bývania a práce, investície do tvorby kvalitných pracovných miest pre mladých ľudí a neustálej odbornej prípravy a zvyšovania kvalifikácie počas zamestnania, ako aj podporu podnikania medzi mládežou;
p)

Európska služba pre vonkajšiu činnosť pod vedením vysokej predstaviteľky Únie pre zahraničné veci a bezpečnostnú politiku musí zabezpečiť riadne a neustále sledovanie a hodnotenie situácie v oblasti slobody vyznania alebo viery vo svete a tejto otázke by mal byť aj naďalej venovaný oddiel výročnej správy EÚ o ľudských právach vo svete, vrátane odporúčaní na zlepšenie; monitorovanie situácie v oblasti slobody náboženského vyznania alebo viery by malo patriť vo vzťahoch EÚ s tretími krajinami, najmä v rámci Európskej susedskej politiky medzi kľúčové otázky v rámci ostatných ľudských práv a základných slobôd; toto by sa malo premietnuť do všetkých dohôd a do dokumentov o preskúmaní a v správach; osobitný zástupca EÚ pre ľudské práva by mal v rámci svojej činnosti venovať osobitnú pozornosť otázkam týkajúcim sa podpory a ochrany slobody náboženského vyznania alebo viery a mal by zohrávať viditeľnú úlohu pri presadzovaní tejto slobody v rámci vonkajších vzťahov EÚ; mal by informovať Európsky parlament a jeho príslušné výbory o problematických oblastiach a o dosiahnutom pokroku a mal by spolupracovať s príslušnými mimovládnymi organizáciami;
31.

je presvedčený, že právomoc na vyberanie tržieb majú členské štáty, ale EÚ by mala uprednostňovať systém vyberania mýta na základe vzdialenosti pred známkovými systémami, pretože ten prvý je spravodlivejším, nediskriminačným systémom vzhľadom na to, že známkové systémy spôsobovali v minulosti problémy z hľadiska efektívnosti a diskriminácie, a preto by sa im malo podľa možnosti predchádzať;
16.

opakovane so znepokojením konštatuje, že väčšina médií je vlastnená a sústredená vo veľkých konglomerátoch so širokým spektrom obchodných záujmov; opakuje svoju výzvu na prijatie nového zákona o médiách, ktorý by okrem iného riešil problematiku nezávislosti, vlastníctva a administratívnej kontroly;
—

so zreteľom na vyhlásenia lídrov G20, výsledný dokument Pracovnej systémovej skupiny OSN pre program rozvoja OSN po roku 2015 [Realizing the Future We Want for All (uskutočňovanie budúcnosti, akú chceme pre všetkých)] a výsledok konferencie Organizácie Spojených národov o trvalo udržateľnom raste [The future we want (Budúcnosť, akú chceme)],
31.

žiada Komisiu, aby vzala do úvahy využitie alternatívneho riešenia sporov a aby v rámci riadneho legislatívneho postupu predložila dlho odkladaný návrh, ktorého cieľom by bolo uľahčiť individuálne a kolektívne žaloby o náhradu škody, ktorú podniky a spotrebitelia utrpeli v dôsledku porušenia antitrustového práva EÚ; vyjadruje presvedčenie, že takýto návrh by mal podporiť hospodársku súťaž a nemal by nabádať k nepodloženým sporom, mal by sa vzťahovať na menšie a rozptýlené škody, mal by zabezpečiť úplné dodržiavanie pravidiel transparentnosti EÚ, ako aj riadne a konkrétne odôvodnenie všetkých výnimiek v rámci postupov zhovievavosti pri zaistení úplného súladu s verejným presadzovaním práva;
H.

keďže ESVČ by mala byť zracionalizovanou a účinnou štruktúrou orientovanou na výsledky, ktorá dokáže podporiť politické vedenie v oblasti vonkajších vzťahov, najmä pokiaľ ide o SZBP, a uľahčiť proces rozhodovania v Rade; keďže z tohto dôvodu by ESVČ mala dokázať za krátky čas a koordinovaným spôsobom poskytnúť odborné znalosti z rôznych oddelení, a to aj v rámci Komisie; keďže súčasnú štruktúru ESVČ tvorí príliš veľký počet vedúcich pracovníkov a obsahuje priveľa úrovní rozhodovania;
L.

keďže neschopnosť dohodnúť sa na novom znení nariadenia (ES) č. 1049/2001 by bol pre občanov zlý signál o charaktere EÚ a keďže takéto zlyhanie by ohrozilo legitímnosť rozhodovania na úrovni EÚ, najmä vzhľadom na rýchlo sa blížiace dôležité voľby do Európskeho parlamentu;
14.

zastáva názor, že nové pravidlá by nemali mať reštriktívny vplyv na investície v regiónoch a na rast regiónov, keď sa presunú z kategórie menej rozvinutých do kategórie rozvinutejších štátov; uvedomuje si, že niektoré regióny, ktoré majú podľa súčasného systému nárok na štátnu pomoc, možno nebudú v budúcom období spĺňať kritérium rozčlenenia na zóny a možno budú vylúčené zo systému územného rozčlenenia; domnieva sa, že tieto regióny by mali osobitný bezpečnostný režim, ktorý by bol podobný ako v regiónoch v prechodnom období v súlade s politikou súdržnosťou, čo by zabezpečilo väčšiu jednotnosť medzi nariadeniami v oblasti politiky súdržnosti na roky 2014 – 2013 a pravidlami hospodárskej súťaže a členským štátom umožnilo zvládať svoju novú situáciu; v tejto súvislosti navrhuje, aby sa status regiónov, ktoré sa v období 2007 – 2013 považujú za oblasti „a“, zmenil tak, aby na obdobie 2014 – 20120 patrili medzi oblasti „c“; žiada Komisiu, aby zabezpečila, že bude možné zvýšiť maximálnu intenzitu pomoci v regiónoch, ktoré predtým boli oblasťami „a“ vrátane regiónov so štatistickým efektom, a zodpovedajúco v oblastiach „c“;
33.

naliehavo vyzýva členské štáty, aby zabezpečili väčšiu transparentnosť v trendoch odmeňovania, najmä presadzovaním kolektívneho vyjednávania, a zabránili tak pretrvávaniu alebo prehlbovaniu rozdielov v odmeňovaní vrátane dôsledkov v oblasti súhrnu dôchodkov v členskom štáte pôvodu a hostiteľskom členskom štáte a aby prijali opatrenia potrebné na zmenšenie rozdielov v odmeňovaní; vyzýva Komisiu, aby navrhla nové opatrenia na trestanie a efektívne zmenšovanie rozdielov v odmeňovaní medzi mužmi a ženami a dbala o riadne uplatňovanie a efektívnosť smernice 2006/54/ES o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (5), ako aj aby revidovala existujúce právne predpisy o rozdieloch v odmeňovaní žien a mužov (smernica 2006/54/ES), ako to žiadal Parlament vo svojom uznesení prijatom 13. marca 2012; dôrazne a naliehavo vyzýva Komisiu a členské štáty, aby v spolupráci so sociálnymi partnermi vypracovali politiky na odstránenie rozdielov v odmeňovaní žien a mužov, ktoré by boli zamerané na začlenenie žien do trhu práce a podporovali by rovnaké príležitosti v súvislosti s mobilitou;
V.

keďže 75 % chudobných ľudí sveta žije v krajinách so stredne vysokými príjmami napriek ich hospodárskemu rastu a keďže pri preskúmaní miléniových rozvojových cieľov by sa preto nemala opomenúť špecifická situácia v krajinách so strednými príjmami a zároveň by sa mala vziať do úvahy zásada diferencovaného prístupu, ktorá sa dohodla v novom programe rozvoja;
27.

vyzýva členské štáty, ich riadiace orgány a Komisiu, aby zahrnuli strany zainteresované do bývania, združenia miestneho obyvateľstva a združenia pre prístup k bývaniu medzi svojich najbližších partnerov pri príprave, sledovaní a posudzovaní partnerských zmlúv a operačných programov; zdôrazňuje význam nových integrovaných nástrojov rozvoja (miestny rozvoj pod vedením komunít a integrované územné investície) pre integrované stratégie v oblasti bývania, v ktorých by mali významné miesto organizácie sociálneho bývania a príslušní obyvatelia; domnieva sa, že pri štrukturálnych fondoch a Kohéznom fonde sa musí účinne uplatňovať zásada partnerstva a viacúrovňového riadenia a že členské štáty treba nabádať na spoluprácu s miestnymi a regionálnymi orgánmi pri stanovovaní priorít a určovaní spôsobu využívania prostriedkov z fondov; domnieva sa, že lepšia súčinnosť medzi štrukturálnymi fondmi a Kohéznym fondom by mohla prispieť k udržateľnému rozvoju znevýhodnených alebo vidieckych oblastí, čím by sa zamedzilo ich izolácii a vyľudňovaniu a tým by sa predišlo negatívnym účinkom sociálnej segregácie a podporila by sa rôznorodosť, sociálna súdržnosť a rodová rovnosť;
47.

vyzýva Komisiu, aby zvážila, akým spôsobom by sa dali základné požiadavky ustanovené v smernici o AVMS vzťahujúce sa na nelineárne služby rozšíriť na iný online obsah a služby, ktoré v súčasnosti nepatria do jej pôsobnosti, a ktoré kroky treba prijať, aby sa vytvorili rovnaké podmienky pre všetkých poskytovateľov; vyzýva Komisiu, aby Parlamentu predložila výsledky svojich úvah najneskôr do 31. decembra 2013;